b'\n_START_ARTICLE_\nTaller in More Ways\n_START_SECTION_\nAlbumo istorija\n_START_PARAGRAPH_\n2005\xc2\xa0m. Dallas Austin suk\xc5\xabr\xc4\x97 dain\xc4\x85 naujam \xe2\x80\x9eSugababes\xe2\x80\x9c albumui \xe2\x80\x9ePush the Button\xe2\x80\x9c. Daina debiutavo pirmoje vietoje JK, tai buvo ketvirtasis singlas, pasiek\xc4\x99s #1, taip pat pirmasis singlas, kuris Airijoje u\xc5\xbe\xc4\x97m\xc4\x97 #1. \xc5\xa0io singlo kopij\xc5\xb3 JK buvo parduota daugiau nei 300 000, o paskui buvo nominuotas \xe2\x80\x9eBRIT Awards\xe2\x80\x9c apdovanojimui kaip \xe2\x80\x9eGeriausias brit\xc5\xb3 singlas\xe2\x80\x9c. Taip pat daina pasiek\xc4\x97 pirm\xc4\x85j\xc4\x85 viet\xc4\x85 Austrijoje, Naujoje Zelandijoje, ir \xc5\xa1is singlas yra geriausiai pasirod\xc4\x99s \xe2\x80\x9eSugababes\xe2\x80\x9c singlas Australijoje, kuris pasiek\xc4\x97 #3 ir tapo platininiu, kai buvo parduota 100 000 singlo kopij\xc5\xb3. \xe2\x80\x9ePush the Button\xe2\x80\x9c taip pat tapo populiariausia grup\xc4\x97s daina Jungtin\xc4\x97se Amerikos Valstijose._NEWLINE_2005\xc2\xa0m. spalio 16 d. \xe2\x80\x9eTaller in More Ways\xe2\x80\x9c tapo pirmuoju grup\xc4\x97s albumu, kuris pasiek\xc4\x97 JK top\xc5\xb3 pirm\xc4\x85j\xc4\x85 viet\xc4\x85. Po s\xc4\x97kmingo pirmojo singlo i\xc5\xa1leidimo, \xe2\x80\x9eSugababes\xe2\x80\x9c i\xc5\xa1leido antr\xc4\x85 j\xc4\xaf singl\xc4\x85 \xe2\x80\x9eUgly\xe2\x80\x9c. 2005\xc2\xa0m. gruod\xc5\xbeio 21 d. oficialiai buvo prane\xc5\xa1ta, kad Buena paliko grup\xc4\x99 \xe2\x80\x9eSugababes\xe2\x80\x9c. Prie\xc5\xbeastis, kod\xc4\x97l Mutya paliko grup\xc4\x99, yra grynai asmeni\xc5\xa1ka, ta\xc4\x8diau Mutya vis tiek liks gera draug\xc4\x97 su Keisha Buchanan ir Heidi Range._NEWLINE_Amelle Berrabah prisijung\xc4\x97 prie grup\xc4\x97s gruod\xc5\xbeio pabaigoje. Prie\xc5\xa1 prisijungim\xc4\x85 prie \xe2\x80\x9eSugababes\xe2\x80\x9c, Berrabah buvo \xc4\xafk\xc5\xabrusi grup\xc4\x99 \xe2\x80\x9eBoo2\xe2\x80\x9c su savo seserimi Samiya._NEWLINE_Tre\xc4\x8diasis singlas i\xc5\xa1 albumo buvo i\xc5\xa1 naujo perra\xc5\xa1yta daina \xe2\x80\x9eRed Dress\xe2\x80\x9c, kuri buvo i\xc5\xa1leista 2006 met\xc5\xb3 prad\xc5\xbeioje. Singlas debiutavo ketvirtoje vietoje JK tope. Berrabah perra\xc5\xa1\xc4\x97 3 dainas i\xc5\xa1 albumo, ir kartu su kitomis \xe2\x80\x9eSugababes\xe2\x80\x9c nar\xc4\x97mis para\xc5\xa1\xc4\x97 dain\xc4\x85 naujai i\xc5\xa1leistam \xe2\x80\x9eTaller in More Ways\xe2\x80\x9c albumo versijai._NEWLINE_2006\xc2\xa0m. \xe2\x80\x9eTaller in More Ways\xe2\x80\x9c tapo platininiu, buvo parduota daugiau nei 1 milijonas albumo kopij\xc5\xb3 visoje Europoje. Paskutinis singlas i\xc5\xa1 albumo buvo \xe2\x80\x9eFollow Me Home\xe2\x80\x9c, i\xc5\xa1leistas tik JK.'